
เมื่อถึงเวลาประชุม สมาชิกสภาเทศบาลตำบลบ้านนาครบองค์ประชุม นายจำรูญ ผอมดำ 


ประธานสภาเทศบาลตำบลบ้านนา  จุดธูปเทียนบูชาพระรัตนตรัย และกล่าวเปิดประชุม



มีระเบียบวาระดังต่อไปนี้
นายจำรูญ  ผอมดำ
กระผมมีเรื่องแจ้งให้สมาชิกสภาเทศบาลตำบลบ้านนา ทราบในวันนี้ดังนี้ ครับ
 (ประธานสภาฯ)
สำหรับระเบียบวาระการประชุมสภาฯ ในวันนี้มี ๔ ระเบียบวาระด้วยกัน ประกอบด้วย




ระเบียบวาระที่ ๑ เรื่องที่ประธานแจ้งให้ที่ประชุมทราบ    


      -



เปลี่ยนแปลงแผนพัฒนาสามปี (พ.ศ. ๒๕๕๗-๒๕๕๙) (ตามเอกสารแนบ)

ระเบียบวาระที่ ๒
รับรองรายงานการประชุมสภาเทศบาลตำบลบ้านนา สมัยวิสามัญ สมัยที่ ๔ ประจำปี พ.ศ. ๒๕๕๖  เมื่อวันพฤหัสบดีที่  ๒๖  ธันวาคม พ.ศ. ๒๕๕๖                          

ระเบียบวาระที่ ๓
เรื่องที่เสนอใหม่



                                                                 


- การกำหนดสมัยประชุมสภาเทศบาลตำบลบ้านนา สมัยสามัญประจำปี พ.ศ. ๒๕๕๗



- ญัตติขอจ่ายขาดเงินสะสม เรื่อง การจ่ายขาดเงินสะสมเพื่อดำเนินโครงการตาม



อำนาจและหน้าที่ ( จำนวน ๒ โครงการ)


                                                             


- ญัตติขออนุมัติโอนงบประมาณรายจ่าย ประจำปีงบประมาณ ๒๕๕๗
                            


- ญัตติพิจารณาคัดเลือกสมาชิกสภาเทศบาลเพื่อแต่งตั้งเป็นคณะกรรมการบริหารกองทุน


หลักประกันสุขภาพเทศบาลตำบ้านนา

 

ระเบียบวาระที่ ๔
เรื่องอื่นๆ (ถ้ามี)



ประชุมตามระเบียบวาระดังนี้ครับ








ระเบียบวาระที่ ๑
เรื่องที่ประธานแจ้งให้ที่ประชุมทราบ
นายจำรูญ  ผอมดำ
ท่านสมาชิก คณะผู้บริหาร ผู้อำนวยการกอง หัวหน้าส่วนราชการ  และยินดีต้อนรับคุณชุมพล (ประธานสภาฯ)

ชูอักษรและวันนี้เป็นพิเศษที่ประชุมได้รับเกียรติจากพระอธิการสมยศ ที่ดูแลสำนักวิปัสสนาถ้ำ


พุทธโคดม ซึ่งท่านมีเรื่องที่จะมาแจ้งต่อสภาทราบในโอกาสต่อไป กระผมมีเรื่องแจ้งให้สมาชิก


ทราบ ในวันนี้ดังนี้



*กองการศึกษา ขอเชิญร่วมสวดมนเฉลิมพระเกียรติกลุ่มสวดมนต์  เนื่องจากกลุ่มสวดมนต์


เฉลิมพระเกียรติ ตำบลบ้านนา อำเภอศรีนครินทร์ จังหวัดพัทลุง จัดให้มีโครงการสวดมนต์


เฉลิมพระเกียรติ ในวันที่ ๑๖ มีนาคม  พ.ศ. ๒๕๕๗ เวลา ๙.๐๐ น. ณ วัดนาวง จึงขอเชิญทุก


ท่านเข้า
ร่วมโครงการสวดมนต์เฉลิมพระเกียรติ ตามวันเวลาสถานที่ดังกล่าวดังกล่าว



*โครงการนายอำเภอ ถามทุกข์สุข ผู้มีจิตสามัคคี (อำเภอ...ยิ้มเคลื่อนที่)ในวันศุกร์ที่ ๒๘ 



กุมภาพันธ์ พ.ศ. ๒๕๕๗ ณ วัดปุณณาวาส หมู่ที่ ๒ ตำบลบ้านนา อำเภอศรีนครินทร์ จังหวัด


พัทลุง จึงขอเชิญทุกท่านร่วมโครงการดังกล่าว ตั้งแต่ เวลา ๐๘. ๓๐ น.เป็นต้นไป



*เรื่องป้องกันและควบคุม โรคพิษสุนัขบ้า ด้วยเทศบาลตำบลบ้านนาร่วมกับปศุสัตว์ อำเภอ



ศรีนครินทร์ กำหนดจัดโครงการรณรงค์ป้องกันโรคพิษสุนัขบ้า ประจำปี ๒๕๕๗ โดยมี



วัตถุประสงค์เพื่อลดอัตราการเกิดโรคพิษสุนัขบ้า และลดอัตราการเกิดของประชากรสุนัขและ


แมวจรจัดตลอดจนลดอัตราการเสียชีวิตของประชาชนจากการถูกสุนัขบ้ากัด เทศบาลตำบล


บ้านนา จึงขอเชิญผู้มีสุนัขและแมว ที่อยู่ในความดูแลของท่าน นำสุนัขและแมวมารับการฉีด


วัคซีนป้องกันโรคพิษสุนัขบ้า และยาคุมกำเนิด ในระหว่างวันที่๑๐-๑๔ มีนาคม ๒๕๕๗ ตั้งแต่


เวลา ๐๘.๓๐ น.-๑๖.๐๐ น. ณ ศาลาเอนกประสงค์ในชุมชนนั้นๆ
ประธานสภาเทศบาล
เรื่องแจ้งเพื่อทราบเรื่องต่อไป  ขอเชิญท่านรองนายกชี้แจงดำเนินการเปลี่ยนแปลงแผนพัฒนา


สามปี (พ.ศ. ๒๕๕๗ –๒๕๕๙ ) เปลี่ยนแปลงฉบับที่ ๑ เพื่อให้มีความเหมาะสม สอดคล้องกับ


ปัญหา ขอเชิญครับ
     นายสุทิน  สุขแสง
ขอนมัสการพระคุณเจ้า เป็นอย่างสูง เรียนประธานสภาที่เคารพ ท่านสมาชิกผู้ทรงเกียรติ  และ(รองนายกเทศมนตรี)  
หัวหน้าส่วนราชการเทศบาลตำบลบ้านนาที่เคารพ





หลักการและเหตุผลในการเปลี่ยนแปลงแผนพัฒนาสามปี (พ.ศ. ๒๕๕๗ –๒๕๕๙ )



ตามที่ เทศบาลตำบลบ้านนา ได้ประกาศใช้แผนพัฒนาสามปี (พ.ศ. ๒๕๕๗ –๒๕๕๙ ) เพื่อใช้


เป็นกรอบในการจัดทำงบประมาณรายจ่ายประจำปีและงบประมาณรายจ่ายเพิ่มเติม รวมทั้ง


วางแนวทางเพื่อให้มีการปฏิบัติให้บรรลุวัตถุประสงค์ตามโครงการที่กำหนดไว้ในแผนพัฒนา


สามปีนั้น




บัดนี้ เทศบาลตำบลบ้านนา มีความจำเป็นที่จะต้องดำเนินการเปลี่ยนแปลงแผนพัฒนาสามปี        


(พ.ศ. ๒๕๕๗ –๒๕๕๙ ) เปลี่ยนแปลงฉบับที่ ๑ เพื่อให้มีความเหมาะสม สอดคล้องกับปัญหา 


ความจำเป็นเร่งด่วน อีกทั้งใช้เป็นกรอบในการพิจารณาจัดสรรงบประมาณต่อไป




ขั้นตอนในการจัดทำแผนพัฒนาสามปี (เปลี่ยนแปลง) 




ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น         


พ.ศ. ๒๕๔๘ ข้อ ๒๒  กำหนดให้การเพิ่มเติมหรือเปลี่ยนแปลงแผนพัฒนาสามปี ให้



ดำเนินการตามระเบียบนี้ โดยมีขั้นตอนดำเนินการ ดังนี้



๑. คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาสามปีที่เพิ่มเติม


หรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น



๒. คณะกรรมการพัฒนาท้องถิ่นพิจารณาร่างแผนพัฒนาสามปีที่เพิ่มเติมหรือเปลี่ยนแปลงเพื่อ


เสนอผู้บริหารท้องถิ่น



๓. ผู้บริหารท้องถิ่นพิจารณาอนุมัติร่างแผนพัฒนาสามปีที่เพิ่มเติมหรือเปลี่ยนแปลงและ



ประกาศใช้แผนพัฒนาสามปีที่เพิ่มเติมหรือเปลี่ยนแปลง



สำหรับองค์การบริหารส่วนตำบล ให้ผู้บริหารท้องถิ่นเสนอร่างแผนพัฒนาสามปีที่เพิ่มเติมหรือ


เปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อน แล้วผู้บริหารท้องถิ่น


พิจารณาอนุมัติและประกาศใช้ต่อไป



รายละเอียดโครงการพัฒนาแผนพัฒนาสามปี (พ.ศ. ๒๕๕๗ –๒๕๕๙ ) เปลี่ยนแปลง ฉบับที่ ๑


เทศบาลตำบลบ้านนา



 ๑. ยุทธศาสตร์ :  การพัฒนาด้านประชาชนอยู่ดีมีสุข



แนวทางการพัฒนา ที่ ๑.๔  :  การพัฒนาด้านการบริการสาธารณะ




ข้อความเดิมก่อสร้างถนนลาดยางสายลำในใต้ - ต.ลำสินธุ์หมู่ที่ ๑๒  ก่อสร้างถนนลาดยางกว้าง 


๘ ม. ยาว๕  กม.



ข้อความใหม่ก่อสร้าง ถนนคสล.สายลำในใต้ - ต. ลำสินธุ์หมู่ที่ ๑๒  ก่อสร้างถนน  คสล. กว้าง



๘  ม. ยาว ๕ กม.



ข้อความเดิมก่อสร้างถนนคสล.สาย  ม.๖ – ม.๘. หมู่ที่  ๖  ก่อสร้างถนนลาดยางกว้าง ๕ ม.   


ยาว ๒,๐๐๐ ม.



ข้อความใหม่ก่อสร้างถนนคสล.สาย ม.๖ - ม.- (ในวัง - คอกเสือ) หมู่ที่ ๖ ก่อสร้างถนน คสล.



กว้าง ๕ ม. ยาว ๒,๐๐๐ ม.


ประธานสภาเทศบาล
สมาชิกท่านใดมีข้อสงสัยจะสอบถาม หรือไม่

ที่ประชุม

-ไม่มี-
ประธานสภาเทศบาล
เมื่อไม่มีสมาชิกท่านใดจะสอบถามถือว่าที่ประชุมรับทราบ
ระเบียบวาระที่ ๒
เรื่องรับรองรายงานการประชุมสภาเทศบาลตำบลบ้านนา สมัยวิสามัญ สมัยที่ ๔  ประจำปี 


พ.ศ. ๒๕๕๖   เมื่อวันพฤหัสบดีที่ ๒๖ ธันวาคม พ.ศ. ๒๕๕๖
นายจำรูญ ผอมดำ
ตามที่สภาเทศบาลตำบลบ้านนาได้ประชุมสภา สมัยวิสามัญ สมัยที่ ๔  ประจำปี พ.ศ. ๒๕๕๖   


เมื่อวันพฤหัสบดีที่ ๒๖ ธันวาคม พ.ศ. ๒๕๕๖







บัดนี้  ฝ่ายเลขานุการสภาเทศบาลตำบลบ้านนาได้จัดทำรายงานการประชุมสภาเทศบาลตำบล


บ้านนาเรียบร้อยแล้ว  จึงนำเสนอที่ประชุมเพื่อพิจารณาและรับรองรายงานการประชุมสภา 


สภา สมัยวิสามัญ สมัยที่ ๔  ประจำปี พ.ศ. ๒๕๕๖  เมื่อวันพฤหัสบดีที่ ๒๖ ธันวาคม พ.ศ. 


๒๕๕๖
ประธานสภาเทศบาล
ท่านสมาชิกสภาฯท่านใดประสงค์จะแก้ไขเพิ่มเติมในรายงานการประชุม

ขอเชิญครับ
ที่ประชุม
-ไม่มี-
ประธานสภาเทศบาล
-เมื่อไม่มีสมาชิกฯ ขอแก้ไข กระผมจะถามมติ ต่อที่ประชุมครับ 

สมาชิกท่านใดมีมติรับรองรายงานการประชุมครั้งที่แล้วโปรดยกมือครับ
ที่ประชุม
มีมติรับรอง
๑๐
เสียง

มีมติไม่รับรอง
-
เสียง

งดออกเสียง
๑
เสียง

สรุปที่ประชุมมีมติเป็นเอกฉันท์
ระเบียบวาระที่ ๓
เรื่องที่เสนอใหม่


- การกำหนดสมัยประชุมสภาเทศบาลตำบลบ้านนา สมัยสามัญประจำปี พ.ศ. ๒๕๕๗
ประธานสภาเทศบาล
ต่อไปจะประชุมญัตติพิจารณากำหนดการประชุมสภาเทศบาลตำบลบ้านนา สมัยสามัญ ประจำปี พ.ศ. ๒๕๕๕  อ้างตาม มาตรา ๒๔ แห่ง พ.ร.บ. เทศบาล พ.ศ. ๒๔๙๖ แก้ไขเพิ่มเติม ( ฉบับที่๑๓) พ.ศ. ๒๕๕๒ ซึ่งกำหนดให้ประชุมได้ ๔ สมัยก่อนจะประชุมในเดือนไหน ให้ประธานฯ นำปรึกษาต่อที่ประชุมสภา และให้กำหนดในปีถัดไปอีกหนึ่งสมัย ขอเชิญสมาชิกนำเสนอครับ ขอเชิญ คุณคม  วิรัตน์ ครับ

      นายคม  วิรัตน์ 
เรียนประธานสภาที่เคารพ ท่านสมาชิกผู้ทรงเกียรติ คณะผู้บริหาร และหัวหน้าส่วนราชการ
(สมาชิกสภาฯเขตที่๑)  
เทศบาลตำบลบ้านนาที่เคารพ

กระผมขอเสนอกำหนดสมัยประชุมสภาเทศบาลตำบลบ้านนา สามัญสามัญประจำปี ๒๕๕๗ กำหนด ๔ สมัย ดังนี้ 

สมัยแรก คือวันนี้ ตามที่กำหนดไว้ในปีที่ผ่านมา คือวันที่ ๑ กุมภาพันธ์ ถึง วันที่ ๒ มีนาคม ๒๕๕๗

สมัยที่ ๒  กำหนด วันที่ ๑  ถึง ๓๐  มิถุนายน  ๒๕๕๗

สมัยที่ ๓  กำหนด วันที่ ๑  ถึง ๓๐  สิงหาคม  ๒๕๕๗


สมัยที่ ๔  กำหนด วันที่ ๑  ถึง ๓๐  ธันวาคม  ๒๕๕๗

และสมัยประชุมสามัญ  สมัยแรก ประจำปี ๒๕๕๘ กำหนด วันที่ ๑ กุมภาพันธ์ เป็นตันไป 

มีกำหนด ๓๐  ครับ

ประธานสภาเทศบาล
ขอผู้รับรองครับ
ที่ประชุม
ผู้รับรอง คือ นายอุทิศ สุตะนุกะมัง และ นายกิตติกร นวลจันทร์
ประธานสภาเทศบาล
มีผู้รับรองถูกต้อง

ต่อไปจะประชุมกันในระเบียบวาระ การพิจารณาญัตติของผู้บริหาร ในญัตติของผู้บริหารซึ่งมีจำนวน ๓ ญัตติด้วยกัน ท่านนายกฯ ได้มีหนังสือมอบหมายให้

รองนายกเทศมนตรี ได้ช่วยชี้แจงในรายละเอียดประกอบญัตติ  ทั้งนี้ ตามกำหนดไว้ในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ หมวด ๓ ข้อ ๕๖วรรค ๒ ผู้บริหารอาจมอบอำนาจเป็นหนังสือให้รองผู้บริหารท้องถิ่น เลขานุการท้องถิ่น ที่ปรึกษาผู้บริหารท้องถิ่นเป็นผู้ชี้แจงแทน หรือแถลงแทนได้ ดังนั้น สมาชิกสภาท้องถิ่น อภิปรายสอบถาม และให้ท่านรองนายก ได้ชี้แจง รายละเอียด ดังนี้ 


- ญัตติขอจ่ายขาดเงินสะสม เรื่อง การจ่ายขาดเงินสะสมเพื่อดำเนินโครงการตามอำนาจและหน้าที่ ( จำนวน ๒ โครงการ)


                                                             - ญัตติขออนุมัติโอนงบประมาณรายจ่าย ประจำปีงบประมาณ ๒๕๕๗


- ญัตติพิจารณาคัดเลือกสมาชิกสภาเทศบาลเพื่อแต่งตั้งเป็นคณะกรรมการบริหารกองทุนหลักประกันสุขภาพเทศบาลตำบ้านนา
ประธานสภาเทศบาล
ต่อไปจะประชุมญัตติพิจารณาขอจ่ายขาดเงินสะสม เรื่อง การจ่ายขาดเงินสะสมเพื่อดำเนินโครงการตามอำนาจและหน้าที่ 

๑.โครงการปรับปรุงซ่อมแซมสะพานน้ำล้น คสล.ทางเข้าน้ำตกเขาคราม หมู่ที่ ๑๐ บ้านป่าสน ตำบลบ้านนา โดยก่อสร้างต่อเติมขยายพื้นสะพานน้ำล้น คสล.โดยพื้นที่เดิมมีขนาดกว้าง ๓.๐๐ เมตร ก่อสร้างเป็นขนาดกว้าง ๔.๐๐ เมตร ยาว ๖๐ เมตร พร้อมระบบท่อระบายทราย ตามแบบรูปรายละเอียดของเทศบาลตำบลบ้านนา งบประมาณ ๕๐๕๐๐๐.-บาท( ห้าแสนห้าพันบาทถ้วน)

 ๒.โครงการก่อสร้างระบบประปาหมู่บ้าน หมู่ที่ ๑๑ บ้านน้ำใต้บ่อ ตำบลบ้านนา โดยก่อสร้างระบบประปาหมู่บ้าน แบบประปาขนาดกลาง ( ๕๐-๑๒๐ ครัวเรือน) หอถังเหล็กเก็บน้ำ พร้อมอุปกรณ์ ขนาดความจุไม่น้อยกว่า ๑๕.๐๐ ลบ. ม. และติดตั้งระบบท่อเมนจ่ายน้ำประปา พร้อมอุปกรณ์ ตามแบบรูปรายการละเอียดของเทศบาลตำบลบ้านนา งบประมาณ ๕๗๕,๐๐๐.-บาท( ห้าแสนเจ็ดหมื่นห้าพันบาทถ้วน) 

จำนวน ๒ โครงการรวมงบประมาณทั้งสิ้น ๑,๐๘๐,๐๐๐.-บาท  (รายละเอียดแนบท้าย)


ขอเชิญท่านรองนายกฯ  ชี้แจงหลักการและเหตุผล  ญัตติขอจ่ายขาดเงินสะสม เรื่อง การจ่าย ขาดเงินสะสมเพื่อดำเนินโครงการตามอำนาจและหน้าที่ ( จำนวน ๒ โครงการ) ขอเชิญครับ   

                                                             
     นายสุทิน สุขแสง  
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(รองนายกเทศมนตรี)  
 เทศบาลตำบลบ้านนาที่เคารพ  




เรียน
ประธานสภาเทศบาลตำบลบ้านนา
ข้าพเจ้าขอเสนอญัตติเพื่อพิจารณา ดังนี้  


ญัตติขอจ่ายขาดเงินสะสมเรื่องการจ่ายขาดเงินสะสมเพื่อดำเนินโครงการตามอำนาจและหน้าที่  


หลักการด้วยอำนาจและหน้าที่ตามที่ได้บัญญัติไว้ใน มาตรา ๕๐ แห่งพระราชบัญญัติเทศบาล 


พ.ศ. ๒๔๙๖ แก้ไขเพิ่มเติม ถึงฉบับที่ ๑๓ พ.ศ. ๒๕๕๒ (๒) ให้มีและบำรุงทางบกและทางน้ำ         


มาตรา ๕๑ (๑) ให้มีน้ำสะอาดหรือการประปา  จึงขออนุมัติต่อสภาเทศบาลตำบลบ้านนาเพื่อ


จ่ายขาดเงินสะสม ต่อไป

เหตุผล
ตามระเบียบกระทรวงมหาดไทย  ว่าด้วยการรับเงิน  การเบิกจ่ายเงิน  การฝากเงิน  


การเก็บรักษาเงินและตรวจเงินของขององค์กรปกครองส่วนท้องถิ่น ฉบับที่ ๒  พ.ศ. ๒๕๔๘  


หมวด ๘ เงินสะสม  ข้อ ๘๙ องค์กรปกครองส่วนท้องถิ่น อาจจ่ายขาดเงินสะสมได้ โดยได้รับ


อนุมัติจากสภาท้องถิ่น  ภายใต้เงื่อนไข ดังต่อไปนี้

(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับ


ด้านบริการชุมชน และสังคม หรือกิจการที่เพิ่มพูนรายได้ขององค์กรปกครองส่วนท้องถิ่น  หรือ


กิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนา ของ


องค์กรปกครองส่วนท้องถิ่น หรือตามที่กฎหมายกำหนด  



(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่น แต่ละประเภทตาม


ระเบียบแล้ว



(๓) เมื่อได้รับอนุมัติให้จ่ายขาดเงินสะสม องค์กรปกครองส่วนท้องถิ่นต้องดำเนินการก่อหนี้


ผูกพันและเบิกจ่ายให้แล้วเสร็จภายในระยะเวลา ไม่เกิน1 ปีถัดไป หากไม่ดำเนินการภายใน


ระยะเวลาที่กำหนดให้ การจ่ายขาดเงินสะสมนั้นเป็นอันพับไป
ทั้งนี้ ให้องค์กรปกครองส่วน


ท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณ


ภัยเกิดขึ้น โดยการใช้จ่ายเงินสะสมให้คำนึงถึงฐานะการคลัง และเสถียรภายในระยะยาว  ขอ


ได้โปรดนำเสนอต่อที่ประชุมสภาเทศบาลตำบลบ้านนา  เพื่อ
พิจารณาต่อไป



นายคำน้อย  หนูแสง นายกเทศมนตรีตำบลบ้านนา ผู้เสนอ
ประธานสภาเทศบาล
ขอบคุณท่านรองนายกครับ ที่ได้ชี้แจง สมาชิกท่านใดจะอภิปรายสอบถามไหมครับขอเชิญคุณ 


คุณปรีชา  นิ่มดำครับ
    นายปรีชา  นิ่มดำ
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
 (สมาชิกสภาฯเขตที่๒ )  
เทศบาลตำบลบ้านนาที่เคารพ



กระผมเห็นด้วยกับ สองโครงการครับ สำหรับสะพานน้ำล้นยังแคบอยู่ มีการต่อเติมให้กว้างขึ้น


เป็นเรื่องดี และตอนนี้มีปัญหา คอนกรีตได้แตกร้าวแล้ว อันตรายกับรถนักท่องเที่ยว ที่ต้องการ


ไปเที่ยวน้ำตก สร้างใหม่ให้คงทนถาวร และโครงการบ่อบาดาลของหมู่ที่ ๑๑ นั้นหลายสมัยแล้ว


ครับที่ทำยังไม่สำเร็จ ต้องการนำน้ำภูเขามาใช้ก็มาไม่ถึง ทำให้พี่น้องประชาชนบ่นกันแต่เรื่อง


น้ำ ครั้งนี้เป็นโอกาสดีน่าจะทำให้สำเร็จครับ ผมขอสนับสนุนที่ผู้บริหารได้คิดริเริ่มโครงการทั้ง


สองนี้ขึ้น ผมขอสนับสนุน ขอบคุณคับ 
ประธานสภาเทศบาล
ขอบคุณปรีชา นิ่มดำครับ ที่ได้ชี้แจง สมาชิกท่านใดจะอภิปรายสอบถามไหมครับขอเชิญคุณ 


คุณจรัญ  หอยมณีครับ



มีเรื่องที่สอบถามฝ่ายบริหารครับ เรื่องโครงการทั้งสองโครงการ กระผมเห็นด้วยไม่ว่าจะเป็น


โครงการสะพานน้ำล้นหมู่ที่ ๑๐ และโครงการประปา หมู่ที่ ๑๑ ก็เห็นด้วยเพราะเป็นความ


เดือดร้อนของพี่น้องประชาชน แต่โครงการทั้งสองเอกสารประกอบ มีประมาณการ และแผนที่


ตำแน่งโครงการ ยังขาดแบบแปลนการก่อสร้าง อยากจะขอเพิ่มเติมเพื่อให้สมบูรณ์ครับ
ประธานสภาเทศบาล
ขอบคุณ คุณจรัญ หอยมณีครับ ที่ได้อภิปรายเห็นด้วย และท้วงติงถึงเอกสารประกอบ ดังนั้น


เพื่อความเข้าใจตรงกัน ขอเชิญท่านรองนายกชี้แจงครับ 
  นายสุทิน  สุขแสง
  
เรียนประธานสภาที่เคารพ ท่านสมาชิกผู้ทรงเกียรติ ผู้เข้าร่วมรับฟังการประชุม และหัวหน้า
(รองนายกเทศมนตรี)  
ส่วนราชการเทศบาลตำบลบ้านนาที่เคารพ




ขอบคุณท่านสมาชิกครับ ขอนำเรียนท่านสมาชิกว่า ญัตติทุกญัตติกระผมได้แนบเอกสาร แบบ


แปลน ประมาณการพร้อมครับ แต่ว่าอยู่ที่ประธานสภาครับ จะส่งให้สมาชิกพร้อมหรือไม่ อยู่ที่


อำนาจหรือดุลยพินิจของท่านประธานครับ ขอบคุณครับ
ประธานสภาเทศบาล
ขอบคุณท่านรองนายกครับ และท่านสมาชิกที่ท้วงติงถึงเอกสารประกอบครับ ในเรื่องแบบ


แปลนโครงการต้นฉบับมีครบ  ผู้บริหารแนบญัตติมาแล้วแต่การดำเนินการจัดส่งเอกสารต้อง


ขออภัยด้วยครับ หากว่าต้องการขอดูเอกสารตอนนี้มีอยู่ครับ ขอบคุณอีกครั้งที่ได้ท้วงติงไว้ครับ 


ขอบคุณครับสมาชิกท่านใดจะอภิปรายสอบถามไหมครับขอเชิญคุณ คุณประจวบวิสุทธ์ครับ
นายประจวบวิสุทธ์ จันทร์ตรี  เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่๑)  
เทศบาลตำบลบ้านนาที่เคารพ



กระผมต้องขอขอบคุณท่านจรัญ หอยมณีครับ ที่ได้ท้วงติงเรื่องแบบแปลน เพราะเป็นเรื่อง


สำคัญ เราก็ดูตัวอย่างแบบ ต้นฉบับก็ได้ กระผมก็ดูมาแล้วครับ กระผมสนับสนุนทั้ง สอง 


โครงการในฐานะทางการคลังก็ไม่กระทบ ขอให้ผู้บริหารได้ควบคุม เพราะการจ่ายขาดเงิน


สะสมนั้น ไม่ต้องตราเป็นเทศบัญญัติ หากผู้บริหารขอใช้ก็ขอให้สภาฯ อนุมัติ ท่านก็สามารถนำ


งบประมาณส่วนนี้ไปใช้ได้ ทั้งสองโครงการในวงเงิน หนึ่งล้านบาท ถ้าเราต้องการให้เทศบาล


ของเราได้รับประโยชน์สูงสุดก็อยู่ที่ขั้นตอน จัดซื้อ จัดจ้าง ก็อยากให้ผู้บริหารดูแลอย่าให้เกิด



การฮั้วประมูลกัน เอื้อประโยชน์สมยอมกัน ให้มีการแข่งขันราคากัน ประโยชน์ก็ตกเป็นของ


เทศบาล เงินสะสมเรานำไปใช้ในโครงการที่สำคัญๆนะครับ ในการจ่ายขาดเงินสะสมนั้น สภา


ไม่มีการแปรญัตติ อยากฝากผู้บริหารกำชับโครงการดังกล่าวนะครับ ขอบคุณครับ

ประธานสภาเทศบาล
ขอบคุณ คุณประจวบวิสุทธ์ จันทร์ตรี ครับ ที่ได้ชี้แจง สมาชิกท่านใดจะอภิปรายสอบถามไหม


ครับ ขอเชิญคุณคม วิรัตน์ครับ
      นายคม วิรัตน์  
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่๑)  
เทศบาลตำบลบ้านนาที่เคารพ



กระผมเห็นด้วยกับ โครงการสะพานน้ำล้นครับ เพราะกระผมได้ไปที่นั้นบ่อยครับ ได้เห็นสภาพ


สะพานชำรุด แตกร้าวเป็นอันตรายกับนักท่องเที่ยว เมื่อเขามาเที่ยวแล้ว เห็นว่าไม่ปลอดภัย 


เขาจะมาเที่ยวครั้งเดียว ครั้งหลังคงไม่กล้ามาแล้ว เป็นเรื่องดีกับโครงการนี้ที่เกิดขึ้นผมเห็นด้วย 


และอีกโครงการ โครงการประปาหอถังหมู่ที่ ๑๑  ตอนนี้ภัยแล้วมีบทบาทกับความเป็นอยู่ของ


พี่น้องประชาชนและโดยเฉพาะ หมูที่๑ ติดต่อกับหมู่ที่๑๑ ตรงนั้นไม่เคยได้ใช้น้ำประปาเลย มี


ความเดือดร้อนเป็นอย่างยิ่งเคยขุดเจาะบ่อบาดาล สอง ครั้งแล้วไม่ได้น้ำดินด้านล่างเป็นโพรง 


ทราย  ท่านรองศรัญญู เปลี่ยนเป็นน้ำประปาภูเขาก็ไม่มีน้ำอีกไม่เคยได้น้ำเลย  ผมขอฝาก


ผู้บริหาร หากมีน้ำหมู่ที่ ๑๑ เพียงพอ ก็ขอให้นำน้ำไปใช้ในที่ตรงนั้นด้วยครับ ขอขอบคุณครับ

ประธานสภาเทศบาล
ขอบคุณ คุณคม วิรัตน์  ครับ ที่ได้อภิปราย สมาชิกท่านใดจะอภิปรายสอบถามเพิ่มไหมครับขอ


เชิญครับ
     ที่ประชุม

-ไม่มี-
ประธานสภาเทศบาล
เมื่อไม่มี จะขอมติที่ประชุมครับ ประธานจะขอมติไปแต่ละโครงการ

ประธานสภาเทศบาล
สมาชิกท่านใดเห็นควรอนุมัติ จ่ายขาดเงินสะสมเพื่อดำเนินโครงการตามอำนาจและหน้าที่ 

๑.โครงการปรับปรุงซ่อมแซมสะพานน้ำล้น คสล.ทางเข้าน้ำตกเขาคราม หมู่ที่ ๑๐ บ้านป่าสน ตำบลบ้านนา โดยก่อสร้างต่อเติมขยายพื้นสะพานน้ำล้น คสล.โดยพื้นที่เดิมมีขนาดกว้าง ๓.๐๐ เมตร ก่อสร้างเป็นขนาดกว้าง ๔.๐๐ เมตร ยาว ๖๐ เมตร พร้อมระบบท่อระบายทราย ตามแบบรูปรายละเอียดของเทศบาลตำบลบ้านนา งบประมาณ ๕๐๕๐๐๐.-บาท( ห้าแสนห้าพันบาทถ้วน)โปรดยกมือครับ


ที่ประชุม

อนุมัติ 

๑๐
เสียง



ไม่อนุมัติ

-
เสียง



งดออกเสียง
๑
เสียง


สรุป  ที่ประชุมสภาเทศบาลตำบลบ้านนา มีมติเห็นควรอนุมัติ จ่ายขาดเงินสะสมเพื่อดำเนินโครงการตามอำนาจและหน้าที่ 
ประธานสภาเทศบาล
สมาชิกท่านใดเห็นควรอนุมัติ จ่ายขาดเงินสะสมเพื่อดำเนินโครงการตามอำนาจและหน้าที่ 

 ๒.โครงการก่อสร้างระบบประปาหมู่บ้าน หมู่ที่ ๑๑ บ้านน้ำใต้บ่อ ตำบลบ้านนา โดยก่อสร้างระบบประปาหมู่บ้าน แบบประปาขนาดกลาง ( ๕๐-๑๒๐ ครัวเรือน) หอถังเหล็กเก็บน้ำ พร้อมอุปกรณ์ ขนาดความจุไม่น้อยกว่า ๑๕.๐๐ ลบ. ม. และติดตั้งระบบท่อเมนจ่ายน้ำประปา พร้อมอุปกรณ์ ตามแบบรูปรายการละเอียดของเทศบาลตำบลบ้านนา งบประมาณ ๕๗๕,๐๐๐.-บาท( ห้าแสนเจ็ดหมื่นห้าพันบาทถ้วน) โปรดยกมือครับ


ที่ประชุม

อนุมัติ 

๑๐
เสียง



ไม่อนุมัติ

-
เสียง



งดออกเสียง
๑
เสียง


สรุป  ที่ประชุมสภาเทศบาลตำบลบ้านนา มีมติเห็นควรอนุมัติ จ่ายขาดเงินสะสมเพื่อดำเนินโครงการตามอำนาจและหน้าที่ 


สรุป  ที่ประชุมสภาเทศบาลตำบลบ้านนา มีมติเห็นควรอนุมัติ จ่ายขาดเงินสะสมเพื่อดำเนินโครงการตามอำนาจและหน้าที่ จำนวน ๒ โครงการ

๑.โครงการปรับปรุงซ่อมแซมสะพานน้ำล้น คสล.ทางเข้าน้ำตกเขาคราม หมู่ที่ ๑๐ บ้านป่าสน ตำบลบ้านนา โดยก่อสร้างต่อเติมขยายพื้นสะพานน้ำล้น คสล.โดยพื้นที่เดิมมีขนาดกว้าง ๓.๐๐ เมตร ก่อสร้างเป็นขนาดกว้าง ๔.๐๐ เมตร ยาว ๖๐ เมตร พร้อมระบบท่อระบายทราย ตามแบบรูปรายละเอียดของเทศบาลตำบลบ้านนา งบประมาณ ๕๐๕๐๐๐.-บาท( ห้าแสนห้าพันบาทถ้วน)

 ๒.โครงการก่อสร้างระบบประปาหมู่บ้าน หมู่ที่ ๑๑ บ้านน้ำใต้บ่อ ตำบลบ้านนา โดยก่อสร้างระบบประปาหมู่บ้าน แบบประปาบาดาลขนาดกลาง ( ๕๐-๑๒๐ ครัวเรือน) หอถังเหล็กเก็บน้ำ พร้อมอุปกรณ์ ขนาดความจุไม่น้อยกว่า ๑๕.๐๐ ลบ. ม. และติดตั้งระบบท่อเมนจ่ายน้ำประปา พร้อมอุปกรณ์ ตามแบบรูปรายการละเอียดของเทศบาลตำบลบ้านนา งบประมาณ ๕๗๕,๐๐๐.-บาท( ห้าแสนเจ็ดหมื่นห้าพันบาทถ้วน) 

จำนวน ๒ โครงการรวมงบประมาณทั้งสิ้น ๑,๐๘๐,๐๐๐.-บาท  
ประธานสภาเทศบาล
ต่อไปจะประชุมญัตติพิจารณาขออนุมัติโอนงบประมาณรายจ่าย ประจำปีงบประมาณ ๒๕๕๖

ขอเชิญท่านรองนายกฯ  ชี้แจงหลักการและเหตุผล  ญัตติขออนุมัติโอนงบประมาณรายจ่าย ประจำปีงบประมาณ ๒๕๕๖  ขอเชิญครับ   


     นายสุทิน สุขแสง  
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(รองนายกเทศมนตรี)  
 เทศบาลตำบลบ้านนาที่เคารพ  


 


ญัตติขออนุมัติโอนงบประมาณรายจ่าย ประจำปีงบประมาณ ๒๕๕๖ (ตามเอกสารแนบ)

หลักการเพื่อเสนอต่อสภาเทศบาลตำบลบ้านนาได้พิจารณาอนุมัติ การโอนงบประมาณใน


หมวดค่าครุภัณฑ์ที่ดินและสิ่งก่อสร้างโดยโอนไปตั้งจ่ายรายการใหม่(จัดซื้อสายส่งน้ำดับเพลิง 


ขนาด ๑.๕ นิ้ว ราคา ๘,๕๐๐ บาท หัวฉีดน้ำดับเพลิง ๑หัว ราคา ๑๕,๐๐๐ บาท) รวมทั้งสิ้น


จำนวน 
๒๓,๕๐๐ บาท (สองหมื่นสามพันห้าร้อยบาทถ้วน)



 เหตุผล
ระเบียบกระทรวงมหาดไทยว่าด้วย วิธีการงบประมาณขององค์กรปกครองส่วน



ท้องถิ่น พ.ศ. ๒๕๔๑ ข้อ ๒๗ (การโอนงบประมาณรายจ่ายในหมวดค่าครุภัณฑ์ ที่ดินและ


สิ่งก่อสร้างที่ทำให้ลักษณะปริมาณและคุณภาพเปลี่ยน หรือโอนไปตั้งจ่ายเป็นรายการใหม่ให้


เป็นอำนาจอนุมัติของสภาท้องถิ่น)





ขอได้โปรดนำเสนอต่อที่ประชุมสภาเทศบาลตำบลบ้านนา  เพื่อพิจารณาต่อไป



นายคำน้อย  หนูแสง นายกเทศมนตรีตำบลบ้านนาผู้เสนอ




ขอนำเรียนว่า เทศบัญญัติงบประมาณรายจ่ายเทศบาลตำบลบ้านนา ประจำปี ๒๕๕๗ 


ไม่ได้ตั้งงบประมาณรายจ่ายในการจัดซื้อสายส่งน้ำดับเพลิง และหัวฉีดน้ำดับเพลิงดังกล่าวไว้ 


ของเดิมมีอยู่ ๓ เส้นด้วยกัน นำเรียนให้สมาชิกเข้าใจว่า แต่ละเส้นมีความยาว ๒๐ เมตร แต่


บังเอิญนำไปใช้งานแล้วเกิดชำรุดเสียหายไป ๑ เส้น ยังใช้งานได้จำนวน ๒ เส้น รวมความยาม 


๔๐ เมตร ทางผู้บริหารพิจารณาแล้วเห็นว่า หากเกิดภัยแล้งขึ้นมา ท่านสมาชิกก็เห็นแล้วว่า  


บางครั้งรถไม่สามารถเข้าไปถึงได้ ตอนนี้สายส่งน้ำเหลือ ๔๐ เมตร มีความจำเป็นต้องตั้ง



งบประมาณขึ้นใหม่อีก ๑ เส้น เพื่อให้สภาได้พิจารณา เห็นชอบต่อไป และหัวฉีดน้ำดับเพลิง 


ของเดิมต้องยอมรับครับว่าตอนซื้อรถดับเพลิง หัวฉีดน้ำเป็นแบบธรรมดาไม่มีอะไรเลย เวลาใช้


งานต้องใช้รักแร้หนีบเอาไว้ครับท่านประธานครับ ไม่มีมือจับทำให้เสียทรงในการฉีดน้ำ 



เจ้าหน้าที่ คิดว่าต้องซื้อแบบมือจับสามารถปรับหัวได้หลายแบบ รายละเอียด ตามเอกสารแนบ 


ขอให้สภาพิจารณาให้ความเห็นชอบต่อไป ขอบคุณครับ
ประธานสภาเทศบาล
ขอบคุณท่านรองนายกครับ ที่ได้ชี้แจงหลักการและเหตุผลการโอนงบประมาณในหมวดค่า


ครุภัณฑ์ที่ดินและสิ่งก่อสร้างเพื่อจัดซื้อ หัวฉีดดับเพลิง และสายส่งน้ำ สมาชิกท่านใดจะ



อภิปรายสอบถามหรือสนับสนุนขอเชิญครับ
ขอเชิญคุรำไพ  แก้วเพ็งครับ 

ประธานสภาเทศบาล
สมาชิกท่านใดเห็นควรอนุมัติ การโอนงบประมาณในหมวดค่าครุภัณฑ์ที่ดินและสิ่งก่อสร้างโดย


โอนไปตั้งจ่ายรายการใหม่(จัดซื้อสายส่งน้ำดับเพลิง ขนาด ๑.๕ นิ้ว ราคา ๘,๕๐๐ บาท หัวฉีด


น้ำดับเพลิง ๑หัว ราคา ๑๕,๐๐๐ บาท) รวมทั้งสิ้นจำนวน 
๒๓,๕๐๐ บาท (สองหมื่นสาม


พันห้าร้อยบาทถ้วน) ตามเอกสารแนบ โปรดยกมือครับ


ที่ประชุม

อนุมัติ 

๑๐
เสียง



ไม่อนุมัติ

-
เสียง



งดออกเสียง
๑
เสียง


สรุป  ที่ประชุมสภาเทศบาลตำบลบ้านนา มีมติเห็นควรอนุมัติ การโอนงบประมาณใน
หมวด

ค่าครุภัณฑ์ที่ดินและสิ่งก่อสร้างโดย
โอนไปตั้งจ่ายรายการใหม่(จัดซื้อสายส่งน้ำดับเพลิง ขนาด 

๑.๕ นิ้ว ราคา ๘,๕๐๐ บาท หัวฉีดน้ำดับเพลิง ๑หัว ราคา ๑๕,๐๐๐ บาท) รวมทั้งสิ้นจำนวน 

๒๓,๕๐๐ บาท (สองหมื่นสามพันห้าร้อยบาทถ้วน) ตามเอกสารแนบ 
ประธานสภาเทศบาล
ต่อไปจะประชุมญัตติพิจารณาคัดเลือกสมาชิกสภาเทศบาลเพื่อแต่งตั้งเป็นคณะกรรมการบริหารกองทุนหลักประกันสุขภาพเทศบาลตำบ้านนาขอเชิญท่านรองนายกเทศมนตรีได้ชี้แจง ถึง หลักการและ เหตุผล เชิญครับ
     นายสุทิน สุขแสง  
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(รองนายกเทศมนตรี)  
 เทศบาลตำบลบ้านนาที่เคารพ




ญัตติพิจารณาคัดเลือกสมาชิกสภาเทศบาลเพื่อแต่งตั้งเป็นคณะกรรมการบริหารกองทุนหลักประกัน



สุขภาพเทศบาลตำบลบ้านนา                                                                                 




หลักการ
เพื่อเสนอต่อสภาเทศบาลตำบลบ้านนาได้พิจารณาคัดเลือกสมาชิกสภาเทศบาลตำบลบ้านนา



จำนวน ๒ คนเพื่อแต่งตั้งเป็นคณะกรรมการบริหารกองทุนหลักประกันสุขภาพเทศบาลตำบล




บ้านนา



เหตุผล
ประกาศคณะกรรมการหลักประกันสุขภาพแห่งชาติ เรื่องกำหนดหลักเกณฑ์เพื่อ


สนับสนุนให้องค์การบริหารส่วนตำบลหรือเทศบาลดำเนินงานและบริหารกองทุน



หลักประกันสุขภาพในระดับท้องถิ่นหรือพื้นที่ ข้อ ๔ ให้มีคณะกรรมการบริหารกองทุน



หลักประกันสุขภาพ ในแต่ละท้องถิ่นหรือพื้นที่ ประกอบด้วย สมาชิกสภาองค์การบริหาร


ส่วนตำบลหรือสภาเทศบาล ที่สภา
มอบหมายจำนวน ๒ คน เป็นกรรมการขอได้โปรดนำเสนอ


ต่อที่ประชุมสภาเทศบาลตำบลบ้านนา  เพื่อพิจารณาคัดเลือกต่อไป  นายคำน้อย  หนูแสง 


นายกเทศมนตรีตำบลบ้านนาผู้เสนอ
ประธานสภาเทศบาล
ขอบคุณท่านรองนายกที่ได้ชี้แจงของระเบียบ๕ณะกรรมการ สปสช. ให้สภาพิจารณาเลือกมาจำนวน ๒ ท่านเพื่อแต่งตั้งเป็นคณะกรรมการ ขอเชิญ คุณ ปลอด  ทองคง ได้เสนอ เชิญครับ
    นายปลอด  ทองคง 
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่๑)  
เทศบาลตำบลบ้านนาที่เคารพ

กระผมขอเสนอสมาชิกท่านเดิมทั้ง ๒ ท่าน เพราะมีประสบการณ์ในการทำงานอยู่แล้ว ขอบคุณครับ

ประธานสภาเทศบาล
ขอบคุณ คุณปลอด  ทองคง ครับ กรรมการสมาชิกท่านเดิมคือ กระผม นายจำรูญ  ผอมดำ และ คุณ บุญน้อย  เกื้อวงค์ ขอผู้รับรอง ๒ ท่านครับ
ที่ประชุม
มีผู้รับรอง ๒ ท่าน คือ

๑. นายคม วิรัตน์

๒. นางรำไพ  แก้วเพ็ง
ประธานสภาเทศบาล
มีผู้รับรองถูกต้อง  สมาชิกท่านใดจะเสนอท่านอื่นไหมครับ
ที่ประชุม
ไม่มี
ประธานสภาเทศบาล
สรุปที่ประชุมคัดเลือกนาย  จำรูญ ผอมดำ และนายบุญน้อย เกื้อวงค์ จำนวน ๒ ท่านเพื่อแต่งตั้งเป็นคณะกรรมการ สปสช. ต่อไป ขอบคุณครับ บุญน้อย เกื้อวงค์ท่านจะคุยอะไรสักเล็กน้อย ขอเชิญครับ
    นายบุญน้อย เกื้อวงค์
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่๒)  
เทศบาลตำบลบ้านนาที่เคารพ

กระผมนายบุญน้อย เกื้อวงค์ ต้องขอขอบคุณ ท่านสมาชิกที่ได้ให้ความไว้วางใจต่อกระผมในการคัดเลือกเป็นคณะกรรมการ สปสช. ในครั้งนี้ ส่วนกระผมนั้นจะตั้งใจปฏิบัติหน้าที่อย่างเต็มที่ เต็มความสามารถ ขอบคุณครับ
ประธานสภาเทศบาล
ในส่วนของกระผมก็เช่นกัน จะร่วมกันทำหน้าที่ กับคุณ บุญน้อยอย่างเต็มที่ เช่นกัน และ
จะต้องศึกษาเกี่ยวกับระเบียบข้อบังคับอีกมากมายอะไรที่เป็นประโยชน์พี่น้องชาวตำบลบ้านนา 
การกำหนดสวัสดิการต่างก็กำหนดโดย คณะกรรมการ สปสช.  ขอบคุณครับต่ไปจะประชุม
ระเบียบวาระที่ ๔ เรื่องอื่นๆ 
ระเบียบวาระที่ ๔
เรื่องอื่นๆ 
ประธานสภาเทศบาล
ในระเบียบวาระอื่นๆ วันนี้ขอนัสการพระอธิการสมยศ สุวณฺวณฺโณ อธิบายถึงโครงการ



กิจกรรม “ เสริมธรรม-เสริมบารมี และแสดงตนเป็นพุทธมามกะ” ขออาราธนา ครับ 
พระอธิการสมยศ สุวณฺวณฺโณ เจริญพร ประธานสภา ผู้บริหาร สมาชิกสภา และผู้ที่เข้าร่วมประชุมทุกท่าน โครงการจัด


กิจกรรม “ เสริมธรรม-เสริมบารมี และแสดงตนเป็นพุทธมามกะ” กวนข้าวทิพย์ครั้งที่ ๓ 


ประจำปี ๒๕๕๗ ด้วยทางสำนักสงฆ์ปฏิบัติธรรม ถ้ำพุทธโคดม ได้เคยจัดโครงการนี้ มีคณะพุทธ


บริษัท มีความสนใจ พร้อมกับนักเรียน นักศึกษา เป็นอย่างมาก  และสำหรับปีนี้จะจัดกิจกรรม


กรรมนี้จะจัด ระหว่าง วันที่ ๒๑ –๒๔ มี.ค. ๒๕๕๗ โครงการจัดกิจกรรม “ เสริมธรรม-เสริม


บารมี และแสดงตนเป็นพุทธมามกะ” กวนข้าวทิพย์ครั้งที่ ๓ ประจำปี ๒๕๕๗  เพื่อให้กิจกรรม


ในครั้งนี้เป็นไปได้ด้วยดีขอให้ท่านทั้งหลายช่วยประชาสัมพันธ์ ไปยังประชาชน  เยาวชน เพื่อ


แสดงตนเป็นพุทธมามกะ เพราะการแสดงตนเป็นพุทธมามกะนั้นเป็นสิ่งสำคัญยิ่ง แม้กระทั่ง


พระบาทสมเด็จพระเจ้าอยู่หัวของเราทุกๆพระองค์ ก็แสดงตนเป็นพุทธมามกะดังนั้นอัตมาภาพ


จึงขอพึ่งใบบุญท่านทั้งหลายช่วยประชาสัมพันธ์ ไปยังประชาชน  เยาวชน รายละเอียด



กำหนดการตามที่ได้แจงจ่ายไปยังท่านทั้งหลายแล้ว วันนี้อัฒมาไม่ได้คิดมาก่อนว่าจะได้มาร่วม


ประชุมในครั้งนี้บังเอิญ ออกบิณฑบาตได้ยินข่าวจากสถานีวิทยุ จึงรีบจัดทำอกสาร 



รายละเอียดยังไม่สมบูรณ์มากนัก หลังจากนี้ยังต้องประชุมกำหนดรายละเอียดต่อไป  ในวันนี้


ขอขอบคุณทุกท่านที่ได้ตั้งใจฟัง ขอให้คุณพระศรีรัตนตรัยจงคุ้มครองทุกท่านจงประสบแต่


ความสุขความเจริญด้วย เทอญ
ประธานสภาเทศบาล
ขอนมัสการพระคุณเป็นอย่างสูง ที่ได้มาประชาสัมพันธ์โครงการจัดกิจกรรม “ เสริมธรรม-
เสริมบารมีและแสดงตนเป็นพุทธมามกะ” กวนข้าวทิพย์ครั้งที่ ๓ ประจำปี ๒๕๕๗  ครับ 
ต่อไปมีสมาชิกท่านใด มีเรื่องจะสอบถามผู้บริหาร เชิญครับ เชิญคุณรำไพ  แก้วเพ็งครับ
    นางรำไพ  แก้วเพ็ง 
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่๑)  
เทศบาลตำบลบ้านนาที่เคารพ



ฝากท่านประธานไปยังผู้บริหาร ถึงความเดือดร้อนของพี่น้องหมู่ที่ ๖ ถนนสายในวัง- คอกเสือ 


ช่วงบริเวณบ้านคุณประสิทธ์ ขำยา ถนนชำรุดเสียหายไปมาก ดิฉันมีความคิดและจะฝากไปยัง


ผู้บริหารว่า ถ้ามีงบประมาณที่จะปรับปรุงซ่อมแซม ขอให้เปลี่ยนเป็นถนน คสล. สำหรับช่วงที่


พื้นล่างของถนนบวมเป็นจุดๆไป ขอบคุณค่ะ
ประธานสภาเทศบาล
ขอบคุณ  คุณรำไพ  แก้วเพ็ง ที่ได้เสนอปัญหาความเดือดร้อนของพี่น้องประชาชนสมาชิกท่าน
ใดจะเสนอเพิ่มเติม เชิญคุณปรีชา  นิ่มดำ ครับ
    นายปรีชา  นิ่มดำ
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่๒)  
เทศบาลตำบลบ้านนาที่เคารพ



เรื่องเกี่ยวกับหลุมบ่อ ที่หน้าบ้านคุณเลิศ บุญพลัต หมู่ที่ ๑๐ ชาวบ้านเจาะน้ำประปาวางท่อตัด


ผ่านถนนใช้ท่อ pvc ไม่แข็งแรงจึงเป็นปัญหาขึ้นมา  ทางหลวงชนบทก็ไม่ซ่อมแซม เพราะไม่


พอใจที่ทำลายถนนในความดูแลของทางหลวง และทางเทศบาลก็ยังไม่ได้ซ่อม ทั้งนี้ทางผู้นำ


หมู่บ้าน หมู่ที่ ๔ หมู่ที่ ๑๐ ประชาชนผ่านไป ผ่านมา มีหลุมเดียวแก้ปัญหาไม่ได้ ผมอยากเสนอ


ไปยังงานกองช่างว่าแก้ปัญหาจุดนี้ได้หรือไม่ เพราะอยู่ในความรับผิดชอบของทางหลวงชนบท 


แต่ก็อายประชาชนผ่านไปผ่านมา  อยากเสนอกองช่างว่าจะซ่อมได้หรือไม่ ขอบคุณครับ
ประธานสภาเทศบาล
ขอบคุณ คุณปรีชา ครับ กระผมเองก็พบว่าเป็นปัญหา ผ่านไปผ่านมา เป็นปัญหาอยู่หลายวันแล้วสมาชิกท่านใดจะสอบถามเพิ่มเติม ขอเชิญครับ
ที่ประชุม

-ไม่มี-

ประธานสภาเทศบาล
ขอเชิญท่านรองนายกได้ชี้แจง ครับ
     นายสุทิน สุขแสง  
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(รองนายกเทศมนตรี)  
 เทศบาลตำบลบ้านนาที่เคารพ

ขออนุญาตนำเรียนชี้แจงที่ท่านสมาชิกสภาได้เสนอแนะในการแก้ปัญหาให้กับพี่น้องประชาชนตำบลบ้านนา กระผมในนามตัวแทนของผู้บริหารต้องขอขอบคุณท่านสมาชิกสภาทุกท่าน เราทำงานร่วมกัน มีอะไรก็คุยกันวัตถุประสงค์ของเราก็คือการพัฒนาตำบล ให้พี่น้องประชาชนอยู่ดีมีสุข การแก้ปัญหานั้นก็ช่วยกันคิด ช่วยกันทำ  ปัญหาของคุณรำไพ เสนอว่าให้เปลี่ยนเป็นถนน คสล. เป็นบางจุดที่พื้นล่างถนนบวม ให้หมู่ที่ ๖ ก็ตรงประเด็นครับ มีแนวคิดเดียวกัน วันก่อนกระผมนั่งรถกับคุณปลอด  ทองคง ก็มีแนวคิดว่าน่าเปลี่ยนเป็นถนน คสล. ในช่วงที่พื้นถนนบวม ตรงกันอยู่ในใจ  ขอบคุณที่คุณรำไพ เสนอและจะนำเรียนท่านนายกพิจารณางบประมาณส่วนใหนบ้าง จะให้กองช่างไปสำรวจว่าจะต้องใช้งบประมาณเท่าไหร ก็รับปากเรื่องนี้ไว้ ครับ สำหรับปัญหาที่คุณปรีชาได้เสนอมานั้นได้หารือกับคุณจำนงค์ สมาชิกในพื้นที่ ให้ผู้ทำเรื่องนี้เปลี่ยนจากท่อ pvc เปลี่ยนเป็นท่อเหล็กอาบสังกะสี แล้วนำเอายางมะตอยจากเทศบาลปูทับไว้

อีกเรื่องขอนำเรียนเกี่ยวกับการแก้ปัญหาของพี่น้องประชาชน โครงการแต่ละโครงการ บางเรื่องทางผู้บริหารนำมาแก้ไขแล้ว เช่นการถมหลุมบ่อขออนุญาตแจ้งให้สภาทราบ ที่เทศบาลดำเนินการไปแล้วนั้นเช่น

โครงการที่ ๑ ถนนสายชุมชนบ้านด่านเก่า หมู่ที่ ๑ ปรับปรุงซ่อมแซมโดยการใช้รถไถ เกลี่ย ตกแต่งผิวถนน

โครงการที่ ๒ถนนหลังป่าไม้ และหลังเรือนจำ หมู่ที่๑ ได้ปรับปรุงขยายผิวจราจรตลอดสาย โดยใช้รถแทร็กเตอร์

โครงการที่๓ ถนนชุมชนพัฒนาหมู่ที่ ๑ ซ่อมแซมโครงการวางท่อระบายน้ำ ๑ จุด

โครงการที่ ๔ ถนนในห้วยหมู่ที่ ๒ ซ่อมแซมโครงการวางท่อระบายน้ำ และกวาดเกลี่ยผิวจราจร

โครงการที่๕ ถนนสายหลังโรงเรียนวัดบ้านนา หมู่ที่ ๓ หมู่ที่ ๑๒ ซ่อมแซมโดยใช้รถเกรด บด ตลอดสาย

โครงการที่ ๖ ถนนสายในวังหมู่ที่ ๙  ซ่อมแซมโดยใช้รถเกรด บด ตลอดสาย

โครงการที่ ๗ ถนนสายถ้ำอุทการาม-บ้านคอกเสือ หมู่ที่๑๑ –หมู่ที่ ๘ โดยใช้รถเกรด บด ตลอดสาย 


โครงการที่ ๘ ถนนสายยายปริกหมู่ที่ ๖ ซ่อมแซมโดยรถเกรด บด ตลอดสาย 

โครงการที่ ๙ ถนนสายบ้านวงค์ หมู่ที่ ๓ –หมู่ที่ ๖ ซ่อมแซมโดยใช้รถเกรด บด ตลอดสาย

โครงการที่ ๑๐ ถนนสายในยาง หมู่ที่ ๑๒ ซ่อมแซมผิวจราจร ถมหลุมบ่อ ตลอดสาย 

โครงการที่ ๑๑ ถนนสายโพธิสุนทร – ท่ายูง หมู่ที่ ๘ซ่อมแซมผิวจราจร ถมหลุมบ่อ ตลอดสาย

โครงการที่ ๑๒ ถนนสายในวัง- คอกเสือ หมู่ที่ ๖ – หมู่ที่ ๘  ซ่อมแซมผิวจราจร ถมหลุมบ่อ ตลอดสาย

โครงการที่ ๑๓ ซ่อมแซมคอสะพานถนนสายน้ำใต้บ่อ-บ้านหนองเหรียง หมู่ที่ ๑๑ 

โครงการที่ ๑๔ ซ่อมแซมคอสะพาน ถนนสายบ้านลำในใต้

โครงการที่ ๑๕ ซ่อมแซมทางเข้าบ้านหนองเหรียง โดยการเทคอนกรีต

ทั้งหมดนี้ทางเทศบาลตำบลบ้านนาได้ดำเนินการไปแล้ว ฉะนั้นตรงไหนที่ยังไม่ได้ดำเนินการ ให้สมาชิกสภาได้เสนอมาครับจะได้นำเรียนต่อท่านนายกอีกครั้งหนึ่ง เราต้องช่วยกันคิดช่วยกันทำ กระผมต้องขอขอบคุณท่านสมาชิกสภาเราอยู่กันอย่างพี่อย่างน้องมีอะไรก็คุยกัน มีปัญหาความเดือดร้อนของพี่น้องประชาชนท่านก็เสนอมาในฐานะคณะผู้บริหารก็ยินดีที่จะร่วมมือร่วมใจกันแก้ปัญหาต้องขอขอบคุณอีกครั้งหนึ่ง ต่างคนต่างทำหน้าที่ผมขอชมเชยสมาชิกสภาทำงานได้ดีมีการตรวจสอบผู้บริหาร ผมเข้าใจในฐานะที่เคยเป็นสมาชิกมาก่อน ผมให้เกียรติท่านจริงๆ ในฐานะที่ท่านได้รับความไว้วางใจได้รับการเลือกตั้งจากพี่น้องประชาชนเข้ามา และโครงการในปีต่อไปเรียนประธานสภาถึงงานกิจการสภามีอะไรที่จะดำเนินการ  ในเทศบัญญัติเทศบาลของเรานั้นกองกิจการสภานั้นไม่มี ไม่เหมือน องค์การบริหารส่วนจังหวัด เขามีกองกิจการสภา ผมขอยืนยันว่าผมให้เกียรติทุกท่าน มีอะไรให้เสนอมา อยากทำอะไรในกิจการสภา ให้ท่านเสนอได้ ขอบคุณครับ 
ประธานสภาเทศบาล
ขอเชิญท่านรองนายกได้ชี้แจงถึงงานที่ได้ดำเนินการไปแล้วในส่วนของบกลาง ที่ตั้งงบกลางไว้ก็ถือว่าใช้อย่างมีคุณค่าในที่ไหนที่ยังไม่เรียบร้อย ก็สมารถเพิ่เติมในปีต่อไปได้ในสิ่งที่ดำเนินการไปแล้ว สามารถตรวจสอบ ทักท้วงได้ในส่วนที่ไม่สมบูรณ์แข็งแรงในฐานะที่เรามีสิทธ์ในการตรวจสอบ สำหรับเรื่องที่คุณปรีชาได้ได้ถามนั้นอยากจะลงลึกไปว่า ผู้บริหารสามารถลงไปช่วยได้หรือไม่ในเรื่องท่อเหล็ก ในความเข้าใจของท่านประธานดิดว่าเป็นเรื่องของส่วนบุคคลถ้าท่านสมาชิกคิดว่าจะติดปัญหาก็สามารถซื้อไปให้ก็ได้นะครับ  ท่านจำนง มีเรื่องที่สอบถาม ขอเชิญครับ 
    นายจำนงค์  อนุศิริ
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่๒)  
เทศบาลตำบลบ้านนาที่เคารพ

สำหรับหลุมตรงนั้นได้คุยกับผู้บริหารแล้ว ได้ให้ช่วยไปดู เจ้าของบ้านซอ่มแซมแบบใช้ท่อ PVC ก็แตกเสียหายอีก ได้ประสานกับผู้ช่วยผู้ใหญ่บ้านแล้ว บอกว่าให้เจ้าของบ้านซื้อท่อเหล็กอาบสังกะสี มาเปลี่ยน แล้วจะได้ประสานทางเทศบาลจะได้นำยางมะตอนมาปูทับให้คงทนถาวร และตอนนี้กำลังดำเนินการประสานอยู่
ประธานสภาเทศบาล
ขอบคุณ  คุณคม  วิรัตน์  ที่ได้เพิ่มเติม เชิญคุณอุทิศ  สุตะนุกะมัง ครับ
    นายอุทิศ  สุตะนุกะมัง
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่๒)  
เทศบาลตำบลบ้านนาที่เคารพ

กระผมได้รับทราบปัญหาของชาวบ้าน เรื่องถนนสายไทรทอง สืบเนื่องจากปีที่แล้วได้ดำเนินการไปแล้ว เมื่อประชุมครั้งสุดท้ายผมคิดว่าจะเสนอเรื่องนี้  นายกฯนำเรียนว่าเผื่อว่าทางอำเภอเข้าดำเนินการเอง แต่ปีนี้ทางอำเภอไม่ได้ประกาศเป็นเขตภัยพิบัติ จึงไม่ได้เข้าดำเนินการ พื้นที่มีปัญหาอยู่ ๓,๔ จุด บางแห่งมีการซ่อมแซมไปแล้วบ้างโดยชาวบ้านที่มีอาชีพทำไม้ยาง รถพอจะวิ่งได้  แต่ท่านประธานครับที่ตรงไหนที่เคยเป็นหลุมเป็นบ่อ เมื่อมีฝนตกมีน้ำขังก็เป็นหลุมเป็นบ่ออีก การแก้ปัญหาตรงนั้นเราน่านำเอาหิน หรือหินตะแพนก็ได้ มาถมในจุดตรงนั้น มีไม่กี่จุดครับ วันไหนว่างๆ เข้าไปสำรวจกับกระผมครับ จะนำไปดูว่าจะใช้วัสดุจำนวนเท่าไหน อีกเรื่องปีที่แล้วรถขององค์การบริหารส่วนจังหวัด เข้ามาดำเนินที่ถนนสายไทรทอง บอกว่าจะดำเนินการต่อที่ถนนสายน้ำตาย จนบัดนี้ยังไม่มีการดำเนินการใดๆ  ตรงนั้นเป็นความเดือดร้อนของพี่น้องประชาชน หมู่ที่ ๔ หมู่ที่ ๑๐  เป็นพื้นที่เศรษฐกิจ มีสวนยางพาราหลายไร่  แต่ยังไม่มีทางเข้า จะเข้าทางสวนกวางเลี้ยวซ้ายเข้าไป ชาวบ้านบางคนยังไม่ให้ที่ดิน ก็เลยต้องทำจากตรงข้ามบ้านคุณพูล เข้าไปด้านใน ปีนี้อยากให้ท่านประสานกับนายกนำรถองค์การบริหารส่วนจังหวัดมาดำเนินการ ไม่อย่างนั้นความเดือดร้อนของพี่น้องประชาชนไม่สามารถแก้ไขได้ ขอบคุณครับ
ประธานสภาเทศบาล
ขอบคุณ คุณอุทิศ  สุตะนุกะมัง ที่ได้นำเรียนปัญหาความเดือดร้อนของพี่น้องประชาชนครับ
สำหรับ
เรื่องถนนสายไทรทอง ถนนฝั่งตะวันออกของหมู่ที่ ๔ เป็นโครงการที่ตั้งความหวังไว้
หลายปีแล้ว มื่อปีที่แล้วได้พูดคุยกับสมาชิกองค์การบริหารส่วนจังหวัด ก็ได้รับปากว่าจะนำรถ
มาดำเนินการให้ และให้ทางเทศบาลตำบลบ้านนาตั้งค่าน้ำมันในการดำเนินการโครงการนี้ แต่
มาตอนนี้ยังไม่ปรากฏชัด  อยากจะขอการยืนยันจากท่านรองนายกถึงความเป็นได้อีกครั้ง 
ขอบคุณ
ครับเชิญท่านรองนายกครับครับ
     นายสุทิน สุขแสง  
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(รองนายกเทศมนตรี)  
 เทศบาลตำบลบ้านนาที่เคารพ

ขอบคุณคุณอุทิศ  สุตะนุกะมัง ที่ได้นำเรียนปัญหาความเดือดร้อนของพี่น้องประชาชน สำหรับการแก้ปัญหาถนนสายไทรทอง กระผมรับว่าจะประสานกองช่างเข้าดำเนินการประมาณการว่าต้องใช้อะไรบ้าง และถนนสายน้ำตาย นำเรียนต่อท่านประธานว่าทางผู้นำหมู่บ้านได้ทำหนังสือมา ผมได้รับแล้วบังเอิญวันนั้นทางสมาชิกองค์การบริหารส่วนจังหวัด อยู่ด้วย ท่านนำเรียนว่าจะอาสาดำเนินการเอง  โดยการนำรถจากองค์การบริหารส่วนจังหวัด. และให้ทางเทศบาลตำบลบ้านนาออกค่าน้ำมันให้ พร้อมให้ทางเทศบาลทำหนังสือไปทางองค์การบริหารส่วนจังหวัด กระผมให้กองช่างทำหนังสือส่งไปแล้วตอนนี้ยังเงียบอยู่ จะติดตามเพื่อแก้ปัญหาให้ได้ ขอบคุณครับ
ประธานสภาเทศบาล
ขอบคุณท่านรองนายกครับที่ได้รับปากในการแก้ปัญหาความเดือดร้อนของพี่น้องประชาชน ครับขอเชิญ คุณ ปลอด ทองคง ครับ
     นายปลอด ทองคง
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่ ๑)  
เทศบาลตำบลบ้านนาที่เคารพ

ขอบคุณท่านรองนายกที่ได้ดำเนินการเกรดถนนสานน้ำใต้บ่อ –ในวังให้ ตอนนี้ถนนสายหมู่ที่๘ –หมู่ที่๖ กำลังดำเนินการเทคอนกรีตยาวประมาณ ๖๐๐ เมตรโดยงบประมาณที่ได้รับการประสานจากท่านนิพิฎฐ์ อินทรสมบัติสมาชิกสภา ช่วงต่อจากนั้นที่ยังไม่ได้เทคอนกรีต ทางอำเภอศรีนครินทร์ไม่ได้เข้าดำเนินการ ทางเราได้ถมไปแล้วบางส่วนเก็บในส่วนที่เป็นปัญหามากๆ  ที่เป็นร่องถ้าได้รถเกรดจะดีมาก ถนนจากหน้าโรงยาง-ไปเขื่อนดำเนินการไปปีที่แล้วตอนนี้น้ำกัดเซาะอีกแล้วเพราะเป็นดินทราย ประชาชนหมู่ที่ ๘ ตั้งความหวังไว้กับถนนสาย

ห้วยเจ เมื่อปีที่แล้วได้ใช้รถไถเข้าดำเนินการ ปีนี้น้ำไดกัดเซาะถนนคิดว่าทางอำเภอจะช่วยซ่อมแซมได้ข่าวว่าปี้นี้ไม่มีงบประมาณ  ถนนสายห้วยพงษ์ ตอนนี้มีปัญหาบางช่วงซึ่งเป็นช่วงที่น้ำไหลผ่าน  เช่นควนบ้านตาโดนเมื่อก่อนรถปูนเคยไปติดหล่มอยู่ ตอนนี้ท่อได้ทรุดลงมาน้ำไม่สามารถผ่านได้ฝากผู้บริหารหากมีงบประมาณส่วนไหนที่ช่วยแก้ไขปัญหาได้ ต้องขอขอบคุณมากครับ
ประธานสภาเทศบาล
ขอบคุณ คุณปลอด ทองคงครับที่ได้นำเสนอปัญหา ขอเชิญคุณจรัญ หอยมณี ครับ  

     นายจรัญ หอยมณี
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่ ๑)  
เทศบาลตำบลบ้านนาที่เคารพ

ขอบคุณสมาชิกครับที่ได้เสนอเรื่องถนนชำรุด อยากเพิ่มเติมว่า อยากให้ผู้บริหารลงไปดูด้วยตัวเอง ตอนนี้ถนนเป็นร่องแล้ว อยากให้แก้เร่งด่วนครับ อีกเรื่องที่ได้นำเสนอไว้ในการประชุมครั้งที่แล้วที่หัวถนนทางเข้าหมู่ที่ ๖ ไปทำมาไว้ตอนนี้แบบยังเอาออกไม่ได้เพราะปูนยังไม่เต็ม และบริเวณหน้าบ้านคุณรำไพ  แก้วเพ็ง  น่าเสียดายตอนนั้นทำถนน ๓ เมตร ตอนนี้ผมได้ขอที่เพิ่มได้อีก ๑ เมตร ฝากผู้บริหารว่ามีงบประมาณขยายให้เป็น ๔ เมตร ตอนนี้รถไม่สามารถวิ่งสวนทางกันได้

เรื่องเกรดถนนยังมีตกค้างอยู่อีกหนึ่งสายที่บ้านในวังบริเวณสวนคุณสุชาติ เป็นถนนตัดใหม่เมื่อ ๓ ปีที่แล้วยังไม่ได้ดำเนินการตามที่รองนายกกล่าวมาข้างต้นขอฝากผู้บริหารช่วยดูแลด้วยครับทางหน่วยงานอำเภอยังไม่ได้ดำเนินการ

เรื่องการแต่งกายของสมาชิกโครงการสะพานประวัติศาสตร์ เพื่อให้เป็นรูปแบบเดียวกันไม่ทราบว่ากำหนดกันอย่างไร

เรื่องการช่วยเหลืออาชีพของผู้พิการ ตั้งเป็นศูนย์ ยกตัวอย่างเช่นมีหมู่ที่๖ ลูกของคุณอานนท์ ชูโชติ ทำเครื่องหนัง และนายวิโรชน์ ชูเจริญ มีฝีมือในการวาดภาพ และหมูที่ ๙ หมอเลิศ ดูดวง ฤกษ์ยามมงคล เป็นต้น 
ประธานสภาเทศบาล
ขอบคุณ คุณจรัญ หอยมณี ครับที่ได้นำเสนอปัญหา ขอเชิญท่านรองนายกชี้แจงอีกครั้ง ครับ  

     นายสุทิน สุขแสง  
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(รองนายกเทศมนตรี)  
 เทศบาลตำบลบ้านนาที่เคารพ


ขออนุญาตชี้แจงที่ท่านสมาชิกฝากมาเพื่อแก้ไขปัญหาของพี่น้องประชาชน เช่นที่คุณปลอดเสนอมาไม่ว่าจะเป็นถนนในหมู่ที่ ๖หรือหมู่ที่ ๘ ขอรับเรื่องไว้เพื่อหารือกับผู้บริหาร ก่อนที่จะรับปากต้องดูงบประมาณก่อน งบกลางเหลื่อเท่าไหร่ เมื่อรับปากแล้วงบประมาณมีน้อยก็มีปัญหาอีก เพราะมีอีกหลายเรื่อที่รอรับการแก้ไขปัญหาให้กับพี่น้องประชาชนหากมีงบประมาณเพียงพอก็สามารถทำได้

สมาชิกเขตที่๑ เสนอว่าต่อไปข้างหน้าถนน คสล. สายหน้าบ้านคุณรำไพ  แก้วเพ็ง ขยายเป็น ๔ เมตรสามารถทำได้ ต้องดูในแผนก่อนถ้าในแผนเป็น ๓ เมตร ต้องปรับแผนใหม่ 

เรื่องของงานประวัติศาสตร์ เราจะใส่เสื้ออะไร  คณะผู้บริหารได้ประชุมหัวหน้าส่วนกันแล้วตกลงกันว่า ตอนเช้าแต่งกายด้วยเสื้อยืดโลโก้สะพานประวัติศาสตร์ สีขาว ไม่ทราบว่าทุกท่านมีหรือเปล่า ปกติมี ๒ สีอยากให้ใส่สีขาว กลางคืนความคิดของกระผมอยากให้ใส่เสื้อผ้าบาติก ที่ใช้ใส่ไปศึกษาดูงานดูแล้วสวยดี 

ทุกเรื่องพิจารณาช่วยเหลือเพื่อแก้ไขปัญหาพี่น้องประชาชน รับปากว่าจะปรึกษากับผู้บริหารอีกครั้ง ขอบคุณครับ

ประธานสภาเทศบาล
ขอบคุณท่านรองนายกที่ได้ตอบข้อซักถามของสมาชิกในวันนี้ท่านรับบทหนัก ยังไงที่สมาชิกเสนอเป็นงานนของท่านทั้งหมด ขอเชิญคุณปลอด  ทองคง อีกครั้งครับ
     นายปลอด  ทองคง
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(สมาชิกสภาฯเขตที่ ๑)  
เทศบาลตำบลบ้านนาที่เคารพ

แจ้งเพื่อทราบครับเมื่อวันศุกร์ผมได้ประชุมเรื่องเรื่องที่ดินที่ พช. ตอนนี้เขาให้แบบสำรวจมาแล้ว อนุมัติเงินเพื่อศึกษาโครงการ ๕๐,๐๐๐.-บาท คณะทำงานนัดประชุมพรุ่งนี้ที่ถ้ำพุทธโคดม ตอนบ่ายโมงครึ่ง ต้องการกรรมการหมู่บ้านละ ๓ คน สำรวจเฉพาะที่ดินที่มีปัญหาทั้งหมด  ที่ไม่มีปัญหาไม่ต้องสำรวจ
ประธานสภาเทศบาล
ขอบคุณ คุณปลอด  ทองคง ที่ชี้แจงเพิ่มเติมเรื่องที่ดิน ยังมีท่านที่ยังไม่พูดคุย ขอเชิญครับ ท่านรองฯ, ท่านเลขา, ท่านปลัด, หัวหน้าสำปลัดฯ เชิญหัวหน้าสำนักปลัดครับ
     นายสมนึก  มาสวัสดิ์
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
 (หัวหน้าสำนักปลัด)  
เทศบาลตำบลบ้านนาที่เคารพ

ที่ท่านสมาชิกสภาฯ คุณจรัญ พูดถึงเรื่องผู้พิการ นั้นขอนำเรียนว่าในเทศบัญญัติประจำปี ๒๕๕๗ ได้ตั้งงบประมาณไว้ การอบรบอาชีพของผู้พิการ เมื่อปีที่แล้วได้จัดทำโครงการส่งเสริมอาชีพไปแล้ว เช่นการทำยาหม่อง ยาดมสมุนไพร เป็นต้น ส่วนงบประมาณอุดหนุนจากจังหวัดพัทลุง ก็สามารถเขียนโครงการขอสนับสนุนได้ ซึ่งขณะนี้ก็ได้เขียนโครงการ ขอสนับสนุนงบประมาณจำนวน ๓๐,๐๐๐.-บาท เพื่อนำมาจัดกิจกรรมสวัสดิการสังคม 

ขอบคุณผู้ช่วยหมู่ที่ ๑๒ ที่ได้เปิดเสียงตามสายทุกวันส่งผลในวันนี้พระคุณเจ้าที่ออกบิณฑบาตก็ได้ยินข่าวจากสถานีวิทยุแห่งประเทศไทย รายการหนูนุ้ยคุ้ยข่าว ก็ได้มีโอกาสเข้าร่วมรับฟังการประชุมสภาฯ ในวันนี้ เพื่อมาบอกบุญ ที่จะทำกิจกรรมที่ถ้ำพุทธโคดมด้วย ขอบคุณที่เปิดทุกวัน

การจัดตั้งชุมชน ตอนนี้ได้จัดตั้งคำสั่งเรียบร้อยแล้ว ต่อไปจะจัดอบรมให้ความรู้ และศึกษาดูงาน เพื่อจะนำมาพัฒนาชุมชนต่อไป ก็มี ๒-๓ เรื่องที่จะนำเรียนขอบคุณครับ
ประธานสภาเทศบาล
ขอบคุณ หัวหน้าสำนักปลัดครับ ที่ได้นำเรียนเกี่ยวกับงานพัฒนาชุมชน ขอเชิญผู้ช่วยหมู่ที่ ๑๒ ครับ
     นายชุมพล ชูอักษร
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
  (ผช.ผญ. หมู่ที่๑๒)  
เทศบาลตำบลบ้านนาที่เคารพ

เรื่องการขอขยายเขตประปาหมู่ที่ ๑๒ ชาวบ้านประมาณ ๑๙ ครัวเรือนมีความต้องการใช้น้ำจากประปาหอถังเพื่อสำรองไว้เพราะตอนนี้น้ำประประปาภูเขาก็ไม่ไหล  ดังนั้นจำนวน๑๙ ครัวเรือนใช้ท่อประมาณ ๔๐๐ เมตร ขอขอบคุณทางเทศบาล ที่ได้ตั้งงบประมาณทำประปาหอถัง ชาวบ้านตอบรับเป็นอย่างดี
ประธานสภาเทศบาล
ขอบคุณผู้ช่วยหมู่ที่๑๒ที่ท่านนำเสนอต่อสภาอยู่บ่อยๆ ขอเชิญท่านรองนายกฯ อีกครั้งครับ เชิญครับ
     นายสุทิน สุขแสง  
 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(รองนายกเทศมนตรี)  
 เทศบาลตำบลบ้านนาที่เคารพ


ประชาชนหมู่ที่ ๑๒ ที่เดือดร้อนเรื่องน้ำ เราได้ดำเนินการเจาะบ่อที่หมู่ที่๑๒ แล้ว หากพี่น้องต้องการใช้น้ำเพิ่มขอใช้กับงานประปาดำเนินการได้เลย เป็นอำนาจทรัพย์สินของเทศบาลอยู่แล้ว ขอบคุณครับ
ประธานสภาเทศบาล
ขอบคุณ
ท่านรองนายกอีกครั้ง ท่านอื่นไม่มีแล้วนะครับ ทุกข้อเสนอแนะ และทุกๆ ความคิดเห็น 


อยากเห็นบรรยากาศการประชุมแบบนี้ตลอดไป สำหรับวันนี้เราประชุมกันพอสมควรขอบคุณ 


สมาชิก
ผู้บริหาร หัวหน้าส่วนราชการ และผู้เข้าฟังการประชุมและทุกๆท่านที่เกี่ยวข้อง ขอให้


ทุกท่านเดินทางโดยสวัสดิภาพ ขอบคุณครับ



เลิกประชุม เวลา  ๑๖ .๓๐ น.




  (ลงชื่อ)      จำรัส นิลจันทร์     จดบันทึกการประชุม
                                                       (นายจำรัส นิลจันทร์)

                



 ผช.จนท.บริหารงานทั่วไป





  (ลงชื่อ)   อำนวย  ปล้องไหม    เลขานุการสภาเทศบาล    
          




 (นายอำนวย  ปล้องไหม)
  

             คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว





(ลงชื่อ
 ปลอด ทองคง   ประธานกรรมการฯ
          


 
         (นายปลอด ทองคง)
 

 

 สมาชิกสภาเทศบาลตำบลบ้านนา เขตที่ ๑




  (ลงชื่อ)  อุทิศ  สุตะนุกะมัง     กรรมการฯ
            



 (นายอุทิศ  สุตะนุกะมัง)
  



 สมาชิกสภาเทศบาลตำบลบ้านนา เขตที่ ๒




  (ลงชื่อ)    รำไพ  แก้วเพ็ง     กรรมการและเลขานุการ
             



   (นางรำไพ  แก้วเพ็ง)

    



สมาชิกสภาเทศบาลตำบลบ้านนา เขตที่ ๑ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม
ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม
ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม
สภาเทศบาลตำบลบ้านนาได้รับการรับรองรายงานการประชุมนี้แล้วเมื่อวันที่..๒๗..มิถุนายน.๒๕๕๗..........
จึงลงลายมือชื่อไว้เป็นหลักฐาน




   (ลงชื่อ)    จำรูญ  ผอมดำ





 (นายจำรูญ  ผอมดำ)




    ประธานสภาเทศบาลตำบลบ้านนา

(สำเนา)


รายงานการประชุมสภาเทศบาลตำบลบ้านนา


สมัยสามัญ สมัยแรก ประจำปี พ.ศ. ๒๕๕๗


วันพฤหัสบดีที่ ๒๗ กุมภาพันธ์ พ.ศ.๒๕๕๗ 


ณ ห้องประชุมสภาเทศบาลตำบลบ้านนา

